Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 222/14/5505	Liptovský Mikuláš, 11.11.2014
EEČ : 2-39-461-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 70,00 € 
c.	Suma odovzdaná štátu na peňažnú pomoc obetiam trestnej činnosti: 70,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
realizované policajtom Obv.odd. PZ XXXXX pod spisovou značkou ORP-278/OO-LM-2014.
Dňa 20. novembra 2013 okolo 20.00 hod. po vzájomnej dohode s mal. XXXXX, nar. XXXXX nezisteným spôsobom a bez súhlasu majiteľa  vošli do dvora rodinného domu na Borbisovej ulici XXXXX v Liptovskom Mikuláši, kde z altánku odcudzili 2 kusy bicyklov, jeden značky Liberta červenej farby a jeden detský horský bicykel modrej farby nezistenej značky, čím XXXXX, nar. XXXXX, bytom XXXXX, XXXXX, spôsobil škodu vo výške 50,- €. 

Odôvodnenie: 
	Poverený príslušník OO PZ v Liptovskom Mikuláši uznesením ORP-XXXXX/OO-LM-2014 dňa XXXXX 2014 začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Tr. poriadku vzniesol obvinenie ml. XXXXX pre prečin porušovania domovej slobody podľa § 194 ods. 1 Trestného zákona pre skutok uvedený vo výrokovej časti tohto uznesenia. 
	Zo spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu ustanovenú v § 220 ods. 1 Tr. poriadku.
	Obvinený za účasti zákonnej zástupkyne uzavrel s poškodenou  dňa 29. 10. 2014 zmier, v rámci ktorého obv. XXXXX vyhlásil, že spáchal skutok, za ktorý je stíhaný, poškodená XXXXX vyhlásila, že obvinený XXXXX jej dňa 4. 8. 2014 nahradil škodu vo výške 50,- €, na náhrade ktorej sa spoločne dohodli a preto s obvineným uzavrela zmier. 
	Do pokladne Okresnej prokuratúry v Liptovskom Mikuláši zložila za obvineného ml. XXXXX dňa 29. 10. 2014 jeho zákonná zástupkyňa XXXXX peňažnú sumu vo výške 70,- €, ktoré chce, aby boli poukázané na všeobecne prospešné účely - na peňažnú pomoc poškodeným podľa osobitného zákona. 
	Táto suma je primeraná závažnosti spáchaného prečinu.
	Obvinený XXXXX a poškodená XXXXX s týmto spôsobom vybavenia veci vyslovili súhlas. 
	Vzhľadom na povahu a závažnosť spáchaného činu, na mieru, akým bol dotknutý verejný záujem, na osobu obvineného a jeho osobné a majetkové pomery som dospela k záveru, že takýto spôsob rozhodnutia je postačujúci, preto som rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná.

JUDr. Iveta Chovančíková
prokurátorka